เรื่องร้องเรียน (เสียงรบกวน) วันที่ 2022-06-11 16:54:23 — แขวงคลองเจ้าคุณสิงห์ เขตวังทองหลาง กรุงเทพมหานคร
สวัสดีค่ะ พี่เป็นคุณแม่ลูกเล็กที่อาศัยอยู่กันเป็นครอบครัวใหญ่ บ้านพี่อยุ่ในซอยลาดพร้าว 83 ลึกเข้ามาในซอยประมาณ 200-300 เมตร หน้าปากซอยมีผับแห่งใหญ่ชื่อชายคาพักกายที่เปิดมานานหลายปีแล้วค่ะ คลับนี้สร้างความเดือดร้อนให้คนในชุมชนอย่างมาก เพราะเสียงดังขนาดที่บ้านพี่อยุ่ลึกเข้ามา 200-300 เมตรยังได้ยินเสียงดังบ้านสั่นจนนอนไม่หลับ ตัวพี่และคนในชุมชนได้ร้องเรียนทุกทาง ทั้งสถานีตำรวจและฝ่ายรับเรื่องร้องทุกข์ประชาชน แต่ไม่มีอะไรดีขึ้นเลย  ลูกพี่ที่อายุแค่สองขวบ จากเด็กที่นอน 2-3 ทุ่ม ทุกวันนี้กว่าจะหลับคือห้าทุ่มเที่ยงคืน  รวมถึงคุณพ่อพี่ที่ป่วยเป็นเส้นเลือดในสมองตีบก็มีอาการอ่อนเพลียมากเพราะนอนไม่ได้เลย กว่าร้านจะปิดก็ตี 2 ซึ่งเปิดเกินเวลาไปมาก  พี่เครียดมากเพราะเป็นห่วงคนที่บ้าน ตัวเองก็นอนไม่พอและต้องตื่นแต่หกโมงเช้ามาทำงาน พี่ไม่รุ้จะหันหน้าไปพึ่งใคร ในขณะที่ตำรวจก็ไม่ช่วยอะไรเลยค่ะ รบกวนช่วยหาทางแก้ไขให้ทุกคนในชุมชนได้หลับสบายกันทีนะคะ พี่ส่งไฟล์ที่พี่อัดเสียงที่ดังจากผับจากในห้องนอนมาให้ว่าขนาดบ้านอยุ่ห่างออกมา 200-300 เมตรและห้องปิดหน้าต่างประตูมิเชิดยังเสียงดังขนาดนี้เลยค่ะ  >> ปัญหาเดิมยังไม่มีอะไรดีขึ้นเลยค่ะ ทั้งเสียงดังมากๆและเปิดเกินเวลา เหมือนเดิมเลย สามารถเข้าไปดูที่เพจ ชายคาพักกายได้นะคะ เค้าแจ้งไว้เลยว่าเค้ามีการแสดงวงดนตรีสดถึงตีหนึ่งครึ่ง คนที่บ้านนอนไม่ได้เลยค่ะ